als_Latn dik_Latn sag_Latn
Asnjë dokument zyrtar nga DAP nuk ka marrë Ministri i Drejtësisë Gazmend Bardhi për kthimin në detyrë të Sekretares së Përgjithshme Juliana Hoxha. Në reagimin zyrtar, Ministri Bardhi thotë se kanë filluar procedurat për lirimin e Hoxhës, ndërsa po përgatitet edhe kallëzimi penal për të dhe drejtoreshën e DAP Albana Koçi.
Ministria e Drejtësisë nuk ka marrë zyrtarisht dhe nuk pret asnjë vendimmarrje nga Departamenti i Administratës Publike, i cili nuk ka asnjë autoritet për të kontrolluar dhe verifikuar urdhrat e Ministrit të Drejtësisë.
Ky është reagimi që vjen nga Ministri, Gazmend Bardhi, për kthimin në detyrë të Sekretares së Përgjithshme Juliana Hoxha nga DAP.
Në qëndrimin e shprehur, Ministri Bardhi thotë se udhri i lëshuar është në fuqi dhe çdo palë e interesuar mund të ankimojë në rrugë gjyqësore.
Edhe një herë Ministria e Drejtësisë rikonfirmon se Sekretari i Përgjithshëm vijon të jetë ligjërisht i pezulluar nga detyra dhe nuk është kthyer e nuk mund të kthehet derisa të ketë rënë shkaku ligjor i pezullimit.
Ministri i Drejtësisë sqaron se ai ka pritur në përputhje me ligjin, përgjigje nga Departamenti i Administratës Publike, deri në momentin e hyrjes në fuqi të vendimit nr. 437/2017 të Këshillit të Ministrave, i cili ngarkon titullarin e Ministrisë për të marrë masat e pezullimit ndaj nëpunësve civilë që janë kandidatë në zgjedhje.
Por sipas tij, DAP është në lirinë e tij të plotë të mbështesë paligjshmërinë në administratën publike, duke lejuar procedurat fiktive dhe të falsifikuara të kryera nga nëpunës civil.
“Për këtë përgjegjësia është individuale dhe vetëm e këtij institucioni. Por kjo sjellje në kundërshtim flagrant me ligjin, nuk pengon Ministrin e Drejtësisë të marrë masat e nevojshme në përputhje me Kushtetutën, ligjin për nëpunësin civil dhe Kodin Zgjedhor.
Për shkak të shkeljeve flagrante të ligjit, Ministri i Drejtësisë thuhet në reagim, ka nisur procedurat e lirimit nga detyra të Sekretarit të Përgjithshëm të Ministrisë së Drejtësisë, si dhe po përgatit kallzim penal ndaj Drejtoreshës së Departamentit të Administratës Publike Albana Koçiu dhe Juliana Hoxhës.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn